05/12/2013 | Administración LocalMunicipal
Ribeira
Expediente de expropiación forzosa. Obra “Colectores Xerais e EDAR de Corrubedo.” Notificación a Isabel Vidal Rodríguez

A Sra. Alcaldesa accidental, Dona Mª Dolores Elorduy Callón, no expediente de expropiación forzosa que se segue neste Concello para a obtención dos terreos necesarios para a execución da obra “Colectores Xerais e EDAR de Corrubedo (OH.315.756)”, ditou na data 22/10/2013 a resolución que de seguido se transcribe e que se publica no B. O. P. e no Taboleiro de Edictos para xeral coñecemento e en particular en cumprimento do disposto no artigo 59.5º da Lei 30/1992, do 26 de novembro, servindo esta publicación como notificación a Dona Isabel Vidal Rodríguez, xa que non se puido practicar a notificación ao non constar ningún enderezo, e a todos aqueles interesados que resulten descoñecidos, se ignore o lugar para a práctica da notificación, ou ben porque intentada a notificación non se puido efectuar: Refª: secret. xer. téc. admón. xer. m. s. r. Visto o acordo do Pleno da Corporación, adoptado en sesión celebrada na data 27 de setembro de 2010, polo que se aproba definitivamente a Relación de bens e propietarios afectados por razón da execución da obra “Colectores Xerais e EDAR de Corrubedo (OH.315.756)”. Visto que o referido acordo foi notificado individualmente aos propietarios afectados e publicado no Boletín Oficial da Provincia da Coruña nº 205, de 27 de outubro de 2010 e no xornal “La Voz de Galicia” de 27 de outubro de 2010. Visto que, segundo certificación emitida pola secretaria xeral do Concello na data 23 de decembro de 2010, non consta no expediente que se presentase ningún recurso administrativo nin contencioso-administrativo. Visto o Decreto 165/2012, do 26 de xullo, polo que se declara a urxente ocupación, para os efectos de expropiación forzosa, dos bens e dereitos necesarios para a realización das obras do proxecto de colectores xerais e da estación depuradora de augas residuais de Corrubedo, no Concello de Riveira, publicado no Diario Oficial de Galicia número 150 de data 07 de agosto de 2012. Vista a Resolución da Alcaldía de data 09/08/2012, pola que se convoca aos interesados para o levantamento de Actas previas á ocupación dos bens e dereitos afectados polas obras comprendidas no Proxecto de “Colectores xerais e EDAR de Corrubedo (OH.315.756)”, que foi notificada individualmente aos propietarios afectados e publicada no Boletín Oficial da Provincia número 158 do 21/08/2012, no Diario Oficial de Galicia número 168 do 04/09/2012, e nos xornais “El Correo Gallego” do 15/08/2012 e “El Ideal Gallego” do 21/08/2012. Vistas as Follas de Depósito Previo á ocupación, realizadas polo aparellador municipal en relación a cada unha das fincas obxecto da expropiación, e que foron notificadas individualmente aos propietarios afectados e publicado anuncio do seu pago no Boletín Oficial da Provincia número 189 do 03/10/2012 e no xornal “El Correo Gallego” do 04/10/2012. Vista a documentación que consta no expediente, e na que se acredita que na data 05/10/2012 procedeuse ao pago do depósito previo, correspondente a cada unha das fincas afectadas, mediante a súa consignación na Caixa de Depósitos. Visto que na data 21/11/2012 procedeuse ao levantamento das Actas de Ocupación en relación a cada unha das fincas obxecto da expropiación, previa notificación individualizada ao efecto e publicación de anuncio no Boletín Oficial da Provincia número 219 do 16/11/2012. Visto que por Decreto da Alcaldía de data 04/03/2013 se resolveu notificar aos propietarios afectados para que no prazo de quince días hábiles propoñan o prezo en que estimen ou valoren a súa finca que ha de ser obxecto de expropiación para intentar o mutuo acordo previsto no artigo 24 da Lei de Expropiación Forzosa. Visto que transcorreu o prazo de quince días hábiles establecido no artigo 24 da Lei de Expropiación Forzosa para chegar a un mutuo acordo ou avenencia na fixación do xusto prezo, en canto ao propietario da finca da Relación de bens e dereitos de necesaria ocupación que se refire a continuación, sen que isto fora posible por non formular proposta algunha: En consecuencia, esta Alcaldía RESOLVE: Primeiro.- Iniciar peza separada de xusto prezo e expediente individualizado para cada finca para a fixación do xusto prezo da finca da Relación de bens e dereitos de necesaria ocupación que se refire a continuación, para a execución da obra “Colectores Xerais e EDAR de Corrubedo (OH.315.756)”. Segundo.- Requirir ao propietario afectado para que no prazo de vinte días hábiles, a contar do seguinte á notificación da presente resolución, presente Folla de Aprecio na que se concrete o valor da finca expropiada determinado pola aplicación dos criterios legais para a valoración do solo de que se trate segundo a súa cualificación e clasificación urbanística, pudendo aducir cantas alegacións estimen pertinentes. Advírtese que a valoración contida na Folla de Aprecio haberá de ser motivada e xustificada e subscrita, si así o cree conveniente, por técnico idóneo e competente, cuxos gastos serán da súa conta. Terceiro.- Comunicar ao propietario afectado que a data legal de iniciación do expediente do xusto prezo é a data na que se dita esta resolución. Cuarto.- Notifíquese a presente resolución ao propietario afectado, así como ao Ministerio Fiscal, de ser o caso.” Riveira, 27 de novembro de 2013 O alcalde Manuel Ruiz Rivas